laion/Wikipedia-Exotic huggingface dataset:
რობინ უილიამსი

რობინ მაკლორინ უილიამსი (ინგლ. Robin McLaurin Williams; დ. 21 ივლისი, 1951 — გ. 11 აგვისტო, 2014) — ამერიკელი მსახიობი და კომიკოსი. მან თავდაპირველად სახელი გაითქვა ტელესერიალით მორკი და მინდი. მხატვრულ ფილმებში მონაწილეობით აქტიურობდა 1980-იანი წლებიდან. მისი კინოკარიერა მოიცავს ისეთ გახმაურებულ ფილმებს როგორებიცაა: „მსოფლიო გარპის მიხედვით“ (1982), „დილა მშვიდობისა, ვიეტნამო“ (1987), „მკვდარი პოეტების საზოგადოება“ (1989), „გამოღვიძება“ (1990), „მეფე მეთევზე“ (1991) და „ნიჭიერი უილ ჰანტინგი“ (1997), აგრეთვე ფინანსურად წარმატებული აღმოჩნდა კინოფილმები: „პოპაი“ (1980), „კაუჭა“ (1991), „ალადინი“ (1992), „მისის დაუტფაირი“ (1993), „ჯუმანჯი“ (1995), „ჩიტების გალია“ (1996), „ღამე მუზეუმში“ (2006), და „ბედნიერი თათები“ (2006). მიღებული აქვს ოსკარი საუკეთესო მეორეხარისხოვანი მსახიობისათვის („ნიჭიერი უილ ჰანტინგი“, 1997). ასევე არის ორი ემის, სამი ოქროს გლობუსის, მსახიობთა გილდიის ორი ჯილდოსა და ხუთი გრემის მფლობელი. 2014 წლის 11 აგვისტოს რობინ უილიამსი კალიფორნიაში, საკუთარ სახლში გარდაცვლილი იპოვეს. გარდაცვალების მიზეზი თვითმკვლელობა იყო. რობინ მაკლორინ უილიამსი დაბადა ილინოისის შტატის ქალაქ ჩიკაგოში. დედამისი ლორი მაკლორინი იყო ყოფილი მოდელი ახალი ორლეანიდან. მამამისი რობერტ ფიცჯერალდ უილიამსი იყო Ford Motor Company-ის ერთ-ერთი ხელმძღვანელი. დედის მხრიდან მისი დიდი-დიდი პაპა ანსელმ მაკლორინი იყო მისისიპის სენატორი და გუბერნატორი. უილიამსის გენეალოგია შეიცავდა ინგლისურ, უელსურ, ირლანდიურ, შოტლანდიურ, გერმანულ და ფრანგულ ფესვებს. აღიზარდა საეპისკოპოსო ეკლესიის წესის მიხედვით. გაიზარდა მიჩიგანში, ბლუმფილდ-ჰილზში, სადაც დეტროიტის სკოლაში სწავლობდა, მოგვიანებით კალიფორნიაში სწავლობდა რედვუდის უმაღლეს სკოლაში. სკოლის დამთავრების შემდეგ ჩააბარა კლერმონტის კოლეჯში პოლიტოლიგიის სპეციალობით. შემდეგ, სწავლა განაგრძო ჯულიარდის სკოლაში, სადაც დრამატულ ხელოვნებას დაეუფლა. ჰყავდა ორი ნახევარძმა: ტოდი და მაკლორინი. შეგიძლიათ იხილოთ მედიაფაილები თემაზე „რობინ უილიამსი“ ვიკისაწყობში. ოფიციალური საიტი დაარქივებული 2016-10-06 საიტზე Wayback Machine. რობინ უილიამსი კინოფილმების ინტერნეტ-მონაცემთა ბაზაში რობინ უილიამსი — Find a Grave-ზე რობინ უილიამსი TCM-ის კინოფილმების მონაცემთა ბაზაში ↑ Thomas, Mike (2002-02-24). „A nose for laughs“. Chicago Sun-Times. ციტირების თარიღი: 2009-12-14. ↑ McMullen, Marion (2002-10-05). „Article: Weekend TV: Star profile. (Features)“. Coventry Evening Telegraph. დაარქივებულია ორიგინალიდან — 2012-11-04. ციტირების თარიღი: 2009-12-14. ↑ „Robin Williams, Oscar-Winning Actor, Dies at 63 in Suspected Suicide“. The New York Times. 2014-08-11. ციტირების თარიღი: 2014-08-12. ↑ Itzkoff, Dave; Fitzsimmons, Emma G. (August 11, 2014). „Robin Williams, Oscar-Winning Comedian, Dies at 63“. The New York Times. ციტირების თარიღი: August 11, 2014. ↑ Nordyke, Kimberly; Byrge, Duane (August 11, 2014). „Robin Williams Dies of Suspected Suicide“. The Hollywood Reporter. ციტირების თარიღი: August 11, 2014. ↑ Messer, Lesley (August 12, 2014). „Robin Williams Died in an Apparent Suicide by Hanging“. ABC News.
მონტი პაითონი

მონტი პაითონი (ინგლ. Monty Python, აგრეთვე ცნობილი როგორც „პაითონები“, ინგლ. The Pythons) — ბრიტანული სიურრეალისტური კომედიური ჯგუფი, რომელმაც შექმნა გავლენიანი სატელევიზიო კომედიური შოუ „მონტი პაითონის მფრინავი ცირკი“. ამ სერიალის მთავარი პერსონაჟების როლებს ასრულებდნენ ჯგუფის წევრები გრემ ჩეპმენი, ჯონ კლიზი, ტერი გილიამი, ერიკ აიდლი, ტერი ჯონსი და მაიკლ პელინი. კოლექტივის გავლენა კომედიურ ჟანრზე შედარებულია The Beatles-ის გავლენასთან მსოფლიო მუსიკაზე. ვიკისაწყობში არის გვერდი თემაზე: მონტი პაითონი Pythonline.com – თითქმის ოფიციალური საიტი Monty Python – ოფიციალური YouTube გვერდი ↑ http://www.cnn.com/2003/SHOWBIZ/TV/12/10/monty.python/index.html ↑ http://www.bbc.co.uk/comedy/guide/articles/m/montypythonsflyi_1299002137.shtml
ჯანსუღ ჩარკვიანი

ჯანსუღ ჩარკვიანი (დ. 30 სექტემბერი 1931, სურმუში, ცაგერის რაიონი, საქართველოს სსრ — გ. 6 ნოემბერი, 2017, თბილისი, საქართველო) — ქართველი პოეტი. 1953 წელს დაამთავრა თბილისის სახელმწიფო უნივერსიტეტი. მისი პირველი ლექსი 1947 წელს გამოქვეყნდა. 1959 წელს გამოვიდა პოეტის პირველი წიგნი „ერთი ღამის სიჩუმეში“. ასევე, გამოცემული აქვს წიგნები: „რწმენის კედელი“ (1970), „დიდი ნათელი“ (1980), „ერთტომეული“ (1981), „რჩეული პოემები“ (1983), „მე და შენ“ (1984), „არცა ვმსახურობდე სხვას!“ (1989), პუბლიცისტური წიგნი „თავისუფლება ლომთა ხვედრია“. 1991-1993 წლებში გამოიცა მისი თხზულებათა ორტომეული. პოეტის ლექსები თარგმნილია მრავალ ენაზე. 1962-1963 წლებში იყო ჟურნალ „ცისკრის” პასუხისმგებელი მდივანი, 1963-1967 წლებში – ჟურნალ „დილას” მთავარი რედაქტორი, 1967-1977 წლებში – ჟურნალ „ცისკრის“ მთავარი რედაქტორი, 1977-1987 წლებში – საქართველოს მწერალთა კავშირის მდივანი, ჟურნალ „დროშას“ მთავარი რედაქტორი. იყო მწერალთა კავშირის გამგეობის პრეზიდიუმის წევრი, საქართველოს მწერალთა კავშირის მდივანი, გამომცემლობა „საბჭოთა საქართველოს“ დირექტორი, საზოგადოება „თბილისელის“ პრეზიდენტი. 1978 წელს მიენიჭა გალაკტიონ ტაბიძის სახელობის პრემია, 1985 წელს, 1983-1984 წლებში გამოქვეყნებული ლექსების ციკლისთვის მიენიჭა შოთა რუსთაველის სახელობის სახელმწიფო პრემია. 1998 წელს მიიღო შალვა დადიანის ლიტერატურული პრემია. არის ღირსების ორდენის კავალერი. თბილისის საპატიო მოქალაქის წოდება მიენიჭა 1996 წელს. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს ეროვნული თანხმობისა და აღორძინების კავშირი“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. გარდაიცვალა 2017 წლის 6 ნოემბერს, 86 წლის ასაკში. ჯანსუღ ჩარკვიანი — საქართველოს ბიოგრაფიული ლექსიკონი ჯანსუღ ჩარკვიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ჯანსუღ ჩარკვიანი ეროვნული ფილმოგრაფიის საიტზე დაარქივებული 2016-03-05 საიტზე Wayback Machine. ↑ ჯანსუღ ჩარკვიანი გარდაიცვალა. „GHN“. 06.11.2017
ნოელ გალაგერი

ნოელ ტომას დევიდ გალაგერი (ინგლ. Noel Thomas David Gallagher; დ. 29 მაისი, 1967) — ინგლისელი მუსიკოსი, უფრო მეტად ცნობილი, როგორც ჯგუფ Oasis-ის ყოფილი წევრი. იგი არის Oasis-ის სიმღერების დიდი ნაწილის თანაავტორი. ჯგუფის 2009 წელს დაშლის შემდეგ მან საკუთარი სოლო-კარიერა დაიწყო. მისი პირველი სტუდიური სოლო ალბომი, Noel Gallagher's High Flying Birds, გამოიცა 2011 წლის 17 ოქტომბერს. ალბომები 2009: The Dreams We Have as Children - Live at the Royal Albert Hall 2011: Noel Gallagher's High Flying Birds ვიკისაწყობში არის გვერდი თემაზე: ნოელ გალაგერი ოფიციალური საიტი ნოელ გალაგერი Facebook-ზე ნოელ გალაგერი Twitter-ზე ნოელ გალაგერი საიტზე MySpace ნოელ გალაგერი კინოფილმების ინტერნეტ-მონაცემთა ბაზაში ნოელ გალაგერი საიტზე SoundCloud ნოელ გალაგერი — არხი YouTube-ზე
FLEX

მომავალ ლიდერთა გაცვლითი პროგრამა (ინგლ. Future Leaders Exchange, შემოკლებით FLEX) — მოსწავლეთა გაცვლითი პროგრამა, რომელსაც ადმინისტრერებას უწევს აშშ-ის სახელმწიფო დეპარტამენტი. იგი ფინანსდება თავისუფლების მხარდაჭერის აქტის მიერ. პროგრამა საშუალებას აძლევს მოსწავლეებს (15-დან 17 წლამდე) ყოფილი საბჭოთა კავშირის ქვეყნებიდან (საქართველოს, სომხეთის, აზერბაიჯანის, ყაზახეთის, ყირგიზეთის, მოლდოვის, რუსეთის, ტაჯიკეთის, თურქმენეთის და უკრაინის ჩათვლით), გაატარონ აკადემიური წელი ამერიკის შეერთებულ შტატებში, იცხოვრონ მასპინძელ ოჯახში და ისწავლონ ამერიკულ უმაღლეს სკოლაში. პროგრამა შეიქმნა 1992 წელს სენატორ ბილ ბრედლის მიერ. მისი აზრით, ეს პროგრამა იყო „საუკეთესო საშუალება, უზრუნველყოფილიყო ხანგრძლივვადიანი მშვიდობა და ურთიერთგაგება აშშ-სა და პოსტსაბჭოთა ქვეყნებს შორის, ასევე დემოკრატიის შესწავლა მისი უშუალო გაცნობით“. 1993 წლიდან მოყოლებული 18000-ზე მეტმა მოსწავლემ 12 პოსტსაბჭოთა ქვეყნიდან მიიღო მონაწილეობა ამ პროექტში. FLEX დაარქივებული 2009-09-26 საიტზე Wayback Machine. . International Russian FLEX Community აშშ-ის საელჩო საქართველოში FLEX-ის შესახებ დაარქივებული 2011-10-15 საიტზე Wayback Machine. Future Leaders Exchange. Bureau of Educational and Cultural Affairs.
ინგლისის თასი 1872-1873

ინგლისის თასი 1872-73 არის მსოფლიოს მეორე უძველესი საფეხბურთო ტურნირი, ის ცნობილია როგორც ინგლისის თასი. ტურნირი დაიწყო 1872 წლის 19 ოქტომბერს და დასრულდა 1873წლის 29 მარტს ლილი ბრიჯის სტადიონზე, ლონდონში სადაც უონდერერსმა გაიმარჯვა ოქსფორდ იუნივერსიტთან ანგარიშით 2-0. უონდერერსი, როგორც თასის მფლობელი, პირდაპირ ფინალში გავიდა.
ბასილი II

ბასილ II ბულგართმმუსვრელი (დ. 958 — გ. 15 დეკემბერი, 1025) — ბიზანტიის იმპერატორი 976–1025 წლებში. თანამედროვეები ბასილ უმცროსს და ბასილ პორფიროგენეტს უწოდებდნენ, რათა განესხვავებინათ მისი წინაპრის ბასილ მაკედონიელისგან. ბასილი II-ის გამეფებისთანავე მცირე აზიაში დაიწყო ძლიერი აჯანყება ფეოდალური არისტოკრატიისა ბარდა სკლიაროსის მეთაურობით, ბიზანტიელებმა დახმარება სთხოვეს დავით III კურაპალატს. ქართველთა ლაშქარმა თორნიკე ერისთავის მეთაურობით სასტიკად დაამარცხა ბარდა სკლიაროსი. ამ დახმარების სანაცვლოდ ბიზანტიამ ვრცელი ტერიტორიები დაუთმო დავით III კურაპალატს. X საუკუნის 80-იან წლებში ბიზანტიელებმა სასტიკი დამარცხება იგემეს ბულგარეთში, ამას მოჰყვა 987 წელს ჯერ ბარდა სკლიაროსის, შემდეგ კი ფოკას აჯანყება. ამ უკანასკნელმა თავი იმპერატორად გამოაცხადა და მთელ მცირე აზიას დაეუფლა. დავით III ფოკას მიემხრო. ბასილი II-მ მოახერხა აჯანყებულთა დამარცხება, რის შემდეგ დავით ქართველთა მეფე აიძულა თავისი სამფლობელოები ანდერძით ბიზანტიისათვის გადაეცა. დავით III-ის გარდაცვალების (1001) შემდეგ ბასილი II ტაოში მოვიდა და დავითის სამფლობელოებს დაეუფლა. ამის შემდეგ მოახდინა იმპერიის სტაბილიზაცია, ექსპანსია და საიმპერატორო ძალის გაზრდა. მუდმივი ომების მიუხედავად, მან თავი გამოიჩინა, როგორც ძლიერმა მმართველმა და გააფართოვა ბიზანტია. ბასილმა 40-წლიანი ომი გააჩაღა ბულგარელების წინააღმდეგ. ომში გამარჯვების შედეგად მთლიანად დაიმორჩილა და იმპერიას მიუერთა ბულგარეთის იმპერია. მისი ბრძანებით ბიზანტიელებმა 15 ათასი ბულგარელი ტყვე დააბრმავეს. ამ სისასტიკის გამო იმპერატორს „ბულგართმმუსვრელი“ (იგივე ბულგართმჟლეტი) უწოდეს. ბასილის წყალობით 1018 წელს ბულგარეთი ბიზანტიის იმპერიის შემადგენლობაში შევიდა. იმიერტაოსა და დავითის მემკვიდრეობისათვის ბრძოლა საქართველო-ბიზანტიას შორის არ შემწყდარა. ამ საბაბით 1021–1023 წლებში ორ ქვეყანას შორის დიდი ომიც მოხდა, რომელშიც ბიზანტიელებმა გაიმარჯვეს. ბასილი II-მ მოახერხა დავით III კურაპალატის მამულების საბოლოოდ შემომტკიცება. ბიზანტიის იმპერატორმა მძევლად გიორგის I-ის ძე ბაგრატი წაიყვანა და კონსტანტინოპოლში დაბრუნდა. რომის იმპერატორები, ბასილი II დაარქივებული 2015-03-13 საიტზე Wayback Machine. ↑ 1.0 1.1 სამუშია ჯაბა, ბასილი II // ივანე ჯავახიშვილი : ენციკლოპედიური ლექსიკონი / მთ. რედ. მეტრეველი რ., თბ.: თბილისის უნივერსიტეტის გამომცემლობა, 2002. — გვ. 179–180, ISBN 99928-929-8-6.
ტელეკომუნიკაცია

ტელეკომუნიკაცია, იგივე ელექტრული კავშირგაბმულობა ან ელექტრული კავშირი — ინფორმაციის გადაცემა გარკვეულ მანძილზე ელექტრომაგნიტური სიგნალების გამოყენებით. ინფორმაციის გადასაცემად ძირითადად გამოიყენება ელექტრული ან ოპტიკური კაბელები და რადიოკავშირი. უძველესი დროიდან ადამიანები შეტყობინების გადასაცემად იყენებდნენ ოპტიკურ მოვლენებს (სიგნალებს), მაგალითად კოცონებს. ამ სიგნალების თანამედროვე სახეებია ოპტიკური სიგნალები, რომლებიც ოპტიკურ-ბოჭკოვანი კაბელებით გადაიცემა. ელექტროობის აღმოჩენის შემდეგ შეტყობინებები გადაიცემა ელექტრული სიგნალების საშუალებით, ეს სიგნალები გაივლიან ძირითადად ელექტრულ სადენებს (კაბელებს) ან რადიო სარელეო არხებს. ელექტრული კავშირგაბმულობა ახდენს ინფორმაციის მიღება-გადაცემას ტელეგრაფის, ტელეფონის, რადიომაუწყებლობის, ტელევიზიისა და სხვათა მეშვეობით. განასხვავებენ ასევე საფოსტო კავშირს, რომელსაც საფუძველი ჩაუყარა წერილობითმა ინფორმაციამ, საფოსტო კავშირი ინფორმაციის მიღება-გადაცემას ფოსტის საშუალებით ახდენს. ტელეკომუნიკაცია — საბიბლიოთეკო ტერმინების განმარტებითი ლექსიკონი
თორნიკე გორგიაშვილი

თორნიკე გორგიაშვილი (დ. 31 მაისი, 1989, თბილისი) — ქართველი ფეხბურთელი, საფეხბურთო კლუბ „სამტრედიისა“ და საქართველოს ეროვნული ნაკრების ნახევარმცველი. კარიერა დაიწყო საფეხბურთო კლუბ „თბილისში“. 2005 წელს ჩაირიცხა „ზესტაფონში“ და მალევე ძირითადი შემადგენლობის საკვანძო ფეხბურთელიც გახდა. ის მაშინ დაწინაურდა, როცა „ზესტაფონს“ ჯერ კიდევ გია გეგუჩაძე თავკაცობდა. მისი პროგრესი არც ნაკრების მწვრთნელს გამოეპარა და არაერთხელ გამოიძახა ეროვნულ გუნდში. მას შემდეგ რაც „ზესტაფონმა“ 2013-2014 წლების სეზონისთვის დაიწყო მზადება, თორნიკე კლუბში არ გამოჩენილა იმის გამო, რომ კლუბმა ფეხბურთელებს ხელფასის გადახდა დაუგვიანა, გორგიაშვილი კონტრაქტის ანულირებასა და თავისუფალი აგენტის სტატუსს ითხოვდა. საქმე ფეხბურთის ფედერაციის ფეხბურთელთა სტატუსის კომიტეტმა განიხილა და გორგიაშვილის მოთხოვნა არ დააკმაყოფილა. გასაჩივრების შემდეგ თორნიკემ დავა მოიგო. 2014 წლის იანვარში თავისუფალი აგენტის სტატუსით თბილისის „დინამოში“ გადავიდა. სეზონის დასრულების შემდეგ ასევე თავისუფალი აგენტის სტატუსით დატოვა გუნდი, აგვისტოდან უმაღლეს ლიგაში ახალაღზევებულ „სამტრედიას“ შეუერთდა. ზესტაფონი: უმაღლესი ლიგა ჩემპიონი (2): 2010/2011, 2011/2012 საქართველოს თასის ფინალისტი (1): 2011/2012 საქართველოს სუპერთასის გამარჯვებული (2): 2011/2012, 2012/2013 საქართველოს სუპერთასის ფინალისტი (1): 2008/2009 დინამო თბილისი: უმაღლესი ლიგა ჩემპიონი (1): 2013/2014 საქართველოს თასის გამარჯვებული (1): 2013/2014 პროფილი Transfermarkt-ზე (ინგლისური) პროფილი Soccerway-ზე (ინგლისური) თორნიკე გორგიაშვილი - 26 (დინამოს ოფიციალურ საიტზე) (ქართული ენა) ↑ თორნიკე გორგიაშვილი „ზესტაფონთან“ ბრძოლას აგრძელებს , საინფორმაციო სააგენტო „http://sportall.ge/“[მკვდარი ბმული], 20 აგვისტო, 2013. ↑ თორნიკე გორგიაშვილი თავისუფალი აგენტია! დაარქივებული 2016-03-04 საიტზე Wayback Machine. , საინფორმაციო სააგენტო „http://geosports.ge/“[მკვდარი ბმული], 12 ნოემბერი, 2013. ↑ დინამოში 6 ახალი ფეხბურთელი ჩაირიცხა, „დინამოს“ ოფიციალური საიტი, 8 იანვარი, 2014. ↑ "სამტრედიამ" გორგიაშვილი და ბეჭვაია დაიმატა, საინფორმაციო სააგენტო „მსოფლიო სპორტი“, 24 აგვისტო, 2014.
გიორგი ჭანკოტაძე

გიორგი ჭანკოტაძე (დ. 6 მაისი, 1991) — ქართველი ფეხბურთელი, საფეხბურთო კლუბ „ზესტაფონის“ ნახევარმცველი. უმაღლესი ლიგა ჩემპიონი: 2010/2011 უმაღლესი ლიგა მეორე ადგილი: 2013/2014 საქართველოს სუპერთასის გამარჯვებული: 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ზესტაფონის ოფიციალურ საიტზე დაარქივებული 2014-01-04 საიტზე Wayback Machine. (ქართული ენა)
შოთა ბაბუნაშვილი

შოთა ბაბუნაშვილი (დ. 17 ნოემბერი, 1980) — ქართველი ფეხბურთელი, ქუთაისის „ტორპედოს“ ცენტრალური ნახევარმცველი. უმაღლესი ლიგა ჩემპიონი (3): 2004/2005, 2010/2011, 2011/2012 საქართველოს თასის ფინალისტი (1): 2011/2012 საქართველოს სუპერთასის გამარჯვებული (3): 2005/2006, 2011/2012, 2012/2013. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ტორპედოს ოფიციალურ საიტზე[მკვდარი ბმული] (ქართული ენა)
ალპაკა

ალპაკა (ლათ. Vicugna pacos) — ძუძუმწოვარი ცხოველი აქლემისებრთა ოჯახისა. წარმოშობილია ვიკუნიისგან. ადრე ჰუანაკოს მოშინაურებულ რასად ითვლებოდა. აშენებენ ბოლივიისა და პერუს მთიან ადგილებში. სხვა ქვეყნებში მისი აკლიმატიზაციის ცდები უშედეგოდ დამთავრდა. იძლევა ძვირფას მატყლს. იყენებენ მის ხორცსა და რძეს. ბოლივიური ალპაკა გაკრეჭილი ალპაკები ქართული საბჭოთა ენციკლოპედია, ტ. 1, თბ., 1975. — გვ. 322. International Alpaca Association (IAA) ↑ Kadwell, Miranda; Matilde Fernandez; Helen F. Stanley; Ricardo Baldi; Jane C. Wheeler; Raul Rosadio; Michael W. Bruford (December 2001). „Genetic analysis reveals the wild ancestors of the llama and the alpaca“. Proceedings of the Royal Society B: Biological Sciences. 268 (1485): 2575–2584. doi:10.1098/rspb.2001.1774. PMC 1088918. PMID 11749713. 0962-8452 (Paper) 1471–2954 (Online).
კირ ბულიჩოვი

იგორ მოჟეიკო (დ. 18 ოქტომბერი, 1934 — გ. 5 სექტემბერი, 2003), უფრო მეტად ცნობილი, როგორც კირ ბულიჩოვი — საბჭოთა მწერალი-ფანტასტიკოსი, მეცნიერი, სცენარების ავტორი, სსრკ-ს სახელმწიფო პრემიის ლაურეატი (1982). მთავარი სტატია: ალისას თავგადასავლები. ბულიჩოვის ყველაზე ცნობილი ციკლი. მისი მთავარი პერსონაჟი არის გოგონა XXI საუკუნიდან, ალისა სელეზნიოვა. იგი მოგზაურობს XXI საუკუნის დედამიწაზე, კოსმოსში, ოკეანის სიღრმეებში და წარსულშიც. არსებობს კიდევ ერთი, ’შიდა’ ციკლი, რომელშიც მოთხრობილია ალისას და მისი მეგობრების წარსულში მოგზაურობაზე. ნაწარმოებების პოპულარობას ასევე ხელი შეუწყო რამდენიმე ეკრანიზაციამ. მათ შორის არის: „მესამე პლანეტის საიდუმლო“ (ანიმაციური ფილმი, 1981), „სტუმარი მომავლიდან“ (ხუთი სერია, 1984), „იასამნისფერი ბურთი“ (1987), „ჟანგიანი გენერლის კუნძული“ (1988), „იამაგირი-მარუს ტუსაღები“ (1988) და „ალისას დაბადების დღე“ (2008). პოსტსაბჭოთა პერიოდში გადაღებული იქნა სხვა ეკრანიზაციებიც. ვიკისაწყობში არის გვერდი თემაზე: კირ ბულიჩოვი ოფიციალური საიტი ილუსტრაციები, ბიოგრაფია ნაწარმოებები დაარქივებული 2010-01-17 საიტზე Wayback Machine. ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 3.0 3.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 4.0 4.1 Vegetti Catalog of Fantastic Literature <a href="https://wikidata.org/wiki/Track:Q23023088"></a> ↑ 5.0 5.1 Babelio — 2007. <a href="https://wikidata.org/wiki/Track:Q2877812"></a> ↑ 6.0 6.1 Русская литература XX века. Прозаики, поэты, драматурги / под ред. Н. Н. Скатов — 2005. — С. 304–307. — ISBN 5-94848-245-6 <a href="https://wikidata.org/wiki/Track:Q124467367"></a><a href="https://wikidata.org/wiki/Track:Q124510026"></a><a href="https://wikidata.org/wiki/Track:Q4421639"></a> ↑ 7.0 7.1 ПроДетЛит — 2019. <a href="https://wikidata.org/wiki/Track:Q124821483"></a>
ნიკოლოზ ნოსოვი

ნიკოლოზ ნოსოვი (დ. 23 ნოემბერი [ძვ. სტ. 10 ნოემბერი], 1908 — გ. 26 ივლისი, 1976) — საბჭოთა საბავშვო მწერალი. სახელი გაითქვა როგორც მოკლე მოთხრობებით, ასევე ვრცელი რომანებით, რომელთა შორის განსაკუთრებით დიდი წარმატება ხვდა ნეზნაიკას ციკლს. მთავარი სტატია: ნეზნაიკა. მწერლის ცნობილი ციკლი. სულ გამოვიდა სამი რომანი - „ნეზნაიკასა და მისი მეგობრების თავგადასავალი“ (1953-1954), „ნეზნაიკა მზის ქალაქში“ (1958) და სამეცნიერო ფანტასტიკის ჟანრის „ნეზნაიკა მთვარეზე“ (1964-1965). უკანასკნელმა დიდი პოპულარობა მოიპოვა საბჭოთა პოზიციიდან ’კაპიტალისტური საზოგადოების დაცინვით’. მოთხრობა ჟურნალიდან „მურზილკა“[მკვდარი ბმული] რომანები ნეზნაიკაზე ↑ parish register <a href="https://wikidata.org/wiki/Track:Q932420"></a><a href="https://wikidata.org/wiki/Track:Q34544468"></a> ↑ Носов Николай Николаевич // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 3.0 3.1 Deutsche Nationalbibliothek Record #106847090 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Русская литература XX века. Прозаики, поэты, драматурги / под ред. Н. Н. Скатов — 2005. — С. 672–674. — ISBN 5-94848-262-6 <a href="https://wikidata.org/wiki/Track:Q124467367"></a><a href="https://wikidata.org/wiki/Track:Q124518167"></a><a href="https://wikidata.org/wiki/Track:Q4421639"></a>
DuckTales

DuckTales (ქართ. იხვების ისტორიები) — კომპანიის Walt Disney Television Animation მიერ 1987-1990 წლებში გამოშვებული ანიმაციური სერიალი. სერიალის მთავარი პერსონაჟები არიან დისნეის კლასიკური ანიმაციური პერსონაჟები - სკრუჯ მაკდაკი და მისი ძმისშვილები - ჰიუი, ლუი და დუი. სერიალის მთავარი გმირები, მაკდაკი და მისი ძმისშვილები, გამუდმებით მოგზაურობენ განძის ძიებაში ან სხვადასხვა ფათერაკებში ამოჰყოფებენ თავს. მაკდაკის პროტოტიპია ჩარლზ დიკენსის „საშობაო სიმღერის“ ძუნწი გმირი ებენეზერ სკრუჯი. თუმცა, თავად იხვის პერსონაჟის დებიუტი შედგა კარლ ბარქსის კომიქსში Christmas on Bear Mountain. მიუხედავად იმისა, რომ სკრუჯი მეტად ძუნწია, მას მაინც უყვარს თავისი ახლობლები და მეგობრები - მოსამსახურე დაკვორთი, მისის ბიკლი, პატარა ვები ვანდერკუაკი. სკრუჯის მეგობრებს შორის არის უცნაური გამომგონებელი გირო გირლუზი, მფრინავი ლანჩპედ მაკ-კუაკი, დუფუს დრეიკი, წარსულიდან მოსული იხვი ბუბა დაკი, ბუღალტერი ფენტონ კრეკშელი (იგივე გიზმო-დაკი) და სხვები. სერიალის უარყოფითი გმირები ძირითადად არიან ბიგლ ბიჭუნები, ფლინტჰარტ გლომგოლდი, მაგიკა დე სპელი, ელ კაპიტანი. ძირითადად სკრუჯის მტრების მთავარ ამოცანას წარმოადგენს მაკდაკის იღბლიანი მონეტის მითვისება. ეპიზოდურ პერსონაჟებს შორის ცნობილები არიან დონალდ დაკი (რომელმაც სჯრუჯს ჰიუი, ლუი და დუი დაუტოვა), გოლდი ო'გილტი (სკრუჯის ყოფილი შეყვარებული), გლედსტოუნ გენდერი (სკრუჯის იღბლიანი ძმისშვილი), მოხუცი მეცნიერი ლუდვიგ ფონ დრეიკი. მთავარი სტატია: DuckTales-ის ეპიზოდები. სულ სერიალში შედის 100 ეპიზოდი. სერიალის დასრულების შემდეგ გადაღებული იქნა სრულმეტრაჟიანი ანიმაციური ფილმიც. მთავარი სტატია: DuckTales (2017 წლის ტელესერიალი). Disney XD-მ გამოაცხადა, რომ აპირებდა ორიგინალური DuckTales-ის ხელახლა გაშვებას. ახალი სერიალი ეთერში გავა 2017 წელს.რობ რენზეტი არის სერიალის აღმასრულებელი პროდიუსერი, მეტ იანგბერტგის (პროდიუსერი), ფრანსისკო ანგონესი (თანაპროდიუსერი) და შონ ხიმენესი (Gravity Falls) მონაწილეობით. DuckTales კინოფილმების ინტერნეტ-მონაცემთა ბაზაში იხვების ისტორიები საიტზე TV.com ↑ Petski, Denise. (February 25, 2015) Disney XD To Reboot ‘Ducktales’ Animated Series For 2017 Launch. Deadline.com. ციტირების თარიღი: February 25, 2015.
ალუბალი

ალუბალი (ლათ. Prunus cerasus) — მერქნიანი მცენარე ვარდისებრთა ოჯახის ქლიავის გვარისა. აქვს მორიგეობით განლაგებული ფოთლები, თეთრი ან ვარდისფერი ყვავილები, შეკრებილი ქოლგა ყვავილედებად. ნაყოფი წვნიანია, კურკიანა. ალუბალი ყინვაგამძლეა, ადრემსხმოიარე (მოსავსლა იძლევა დარგვიდან მესამე-მეოთხე წელს). ყოველწლიურად მაღალმოსავლიანი (დაახლოებით 10 ტ ჰა-ზე). ალუბლის ნაყოფი გემრიელია, შეიცავს 7,3-17,5% შაქარს, 0,8-2,4% მჯავას, 0,15-0,88% მთრიმლავ ნივთიერებას. იყენებენ ნედლად და გადამუშავებულს (მურაბა, ჯემი, კომპოტი, ნაყენი, საკონდიტრო ნაწარმი). ალუბალი გავრცელებულია ჩრდილოეთ ნახევარსფეროს ბევრ ქვეყანაში. საქართველოში გვხვდება ზღვის დონიდან 1600 მ-მდე. ველური ფორმები არ გვხვდება. ვარაუდობენ, რომ ალუბალი წარმოიშვა ბლისა და ქონდარა ბალამწარას ბუნებრივი შეჯვარებით. კულტურის ფორმებში განასხვავებენ 2 ჯგუფს — ბუჩქოვანსა და ხისებრს. ბუჩქოვანთა ნაყოფი მუქი ფერისაა, თითქმის შავი (ასეთ ნაყოფს მორელი ანუ გრიოტი ეწოდება). ცნობილია მათი გავრცელებული ჯიშები — ვლადიმირისა, ლიუბსკაია და სხვა. საქართველოში კულტივირებულია ესპანურა, ვლადიმირისა და ლიუბსკაია. დარაიონებულია — ქართული ალუბალი და პოდბელსკი. ალუბალს ამრავლებენ თესლით, ფესვის ამონაყარითა და საძირეზე მყნობით. კარგად ხარობს ალუვიურ-კარბონატულსა და თიხნარ ნიადაგზე. ალუბლის მავნებლებია: ალუბლის ხერხია, ალუბლის ხვატარი, ალუბლის ბუზი. დაავადებებია: ნაყოფის სიდამპლე, კლასტეროსპორიოზი, ვერტიცილიოზი. ერისთავი ე., ქართული საბჭოთა ენციკლოპედია, ტ. 1, თბ., 1975. — გვ. 337.